# name
Entre l'Escola del Bosc (1914) i l'Escola del Mar (1922): Dues iniciatives pedagògiques enmig d'una Dictadura

# metadata.dc.description.abstract[].value
El dia 8 de maig de 1914 -fa poc més d'un segle- es va posar en marxa l'Escola del Bosc, a Montjuïc, una iniciativa de l'Ajuntament de Barcelona per tal de millorar la salut dels infants i que -a la llarga- va esdevenir una referència inexcusable del moviment de la renovació pedagògica. Es van obrir dues seccions, una de nois i una altra de noies, situant-se Rosa Sensat i Vilà (1873-1961) al capdavant de la segona. De fet, allà - a l'Escola del Bosc, una escola a l'aire lliure- Rosa Sensat va desenvolupar el seu assaig pedagògic més genuí, sobre la base dels principis pedagògics del naturalisme i del vitalisme que donava un gran protagonisme al desenvolupament físic, intel·lectual i social dels infants. Al seu torn, l'any 1922 va obrir a la platja de la Barceloneta l'escola del Mar, que va dirigir Pere Vergés i Farrés (1896-1970), fins que al 1938 -en plena Guerra Civil- les bombes d'aviació italiana que queien sobre la ciutat Comtal van posar fi d'una manera traumàtica a aquella experiència pedagògica. És ben sabut que en tractar-se d'una construcció de fusta, l'Escola del Mar -situada arran de mar i a tocar de les instal·lacions portuàries- va ser destruïda per les flames de la barbàrie.

# metadata.dc.rights[].value
cc-by-nc (c) Universitat de Barcelona, 2015

# metadata.dc.source[].value
Articles publicats en revistes (Teoria i Història de l'Educació)

# metadata.dc.title[].value
Entre l'Escola del Bosc (1914) i l'Escola del Mar (1922): Dues iniciatives pedagògiques enmig d'una Dictadura